open-index/open-wikipedia-markdown huggingface dataset:
Νικόλαος Κυριαζίδης

Ο **Νικόλαος Κυριαζίδης** (1927 - 26 Ιουνίου 2014) ήταν Έλληνας οικονομολόγος, διπλωμάτης και πολιτικός.

## Βιογραφία
Γεννήθηκε το 1927 στην Αθήνα. Σπούδασε οικονομικές επιστήμες στην Οξφόρδη και το Σικάγο. Για πολλά χρόνια υπήρξε ανώτατο διευθυντικό στέλεχος της Τράπεζας της Ελλάδος, της οποίας τελικά διετέλεσε και υποδιοικητής το διάστημα 1974 - 1977, υπό τον Ξενοφώντα Ζολώτα.

Όταν ο Κωνσταντίνος Καραμανλής έφερε στην Ελλάδα τον Ανδρέα Παπανδρέου, ο Κυριαζίδης συμμετείχε στην ομάδα επιστημόνων που συγκρότησε ο Παπανδρέου και συνδέθηκε φιλικά μαζί του, ενώ τον βοήθησε και στη δημιουργία του *Κέντρου Οικονομικών Ερευνών* (ΚΟΕ, σημερινό ΚΕΠΕ).

Το 1982 ο Ανδρέας Παπανδρέου τον διόρισε πρέσβη της Ελλάδας στο Λονδίνο, θέση που διατήρησε έως το 1986. Από τον Φεβρουάριο του 1994 έως τον Ιανουάριο του 1996, είχε τοποθετηθεί στη θέση του υφυπουργού Οικονομικών, με αρμοδιότητα το Γενικό Λογιστήριο του Κράτους και υπουργό τον Αλέκο Παπαδόπουλο.

Σε συνέντευξη του στην «Καθημερινή» είχε χαρακτηρίσει τη συμφωνία και τους όρους του Μάαστριχτ «ζουρλομανδύα της Ευρώπης», ενώ οι θέσεις του για το δημοσιονομικό πρόβλημα της Ελλάδας χαρακτηρίστηκαν, μετά το ξέσπασμα της κρίσης, «τραγικά επίκαιρες».

«*Για μας το πρόβλημα, που είναι αναμφισβήτητα βαρύ, συνίσταται όχι στην επίκληση αριθμητικών ορίων, αλλά στην αδήριτη ανάγκη ανεύρεσης και αυστηρής εφαρμογής τρόπων πάταξης της δημοσιονομικής ανευθυνότητας, η οποία μπορεί να οδηγήσει τη χώρα μας στη χρεωκοπία. Αλλά τούτο δεν λύνεται με το αυθαίρετο 3%, ούτε με τα πρόστιμα του Συμφώνου Σταθερότητας. Είναι ένα σοβαρότατο θέμα πολιτικής ηθικής και συναισθήματος ευθύνης*».

Πέθανε τον Ιούνιο του 2014, σε ηλικία 87 ετών.

## Παραπομπές


Κατηγορία:Έλληνες οικονομολόγοι
Κατηγορία:Έλληνες διπλωμάτες
Κατηγορία:Έλληνες υφυπουργοί Οικονομικών
Αργύρης Γαβαλάς

Ο **Αργύρης (Ανάργυρος) Γαβαλάς** (27 Νοεμβρίου 1907 – 28 Δεκεμβρίου 1998) ήταν Έλληνας ποδοσφαιριστής και προπονητής. Θεωρείται ο άνθρωπος που έθεσε τα θεμέλια του ποδοσφαίρου στη Λεμεσό, όντας προπονητής και αναμορφωτής των δύο μεγάλων ομάδων της πόλης, ΑΕΛ και Απόλλων, από την ίδρυση τους. Απεβίωσε το 1998 στη Λεμεσό.

## Καριέρα
Ως ποδοσφαιριστής αγωνίστηκε στον Παναθηναϊκό, από το 1930 έως και το 1932.

Το Νοέμβριο του 1932 πήγε στην Κύπρο και ανέλαβε προπονητής της ΑΕΛ Λεμεσού. Διετέλεσε προπονητής στην ομάδα για 22 χρόνια, από το 1932 έως το 1954. Μάλιστα, από το 1940 έως το 1954 πρόσφερε τις υπηρεσίες του αμισθί. Ανέδειξε πολλούς πρωτοκλασάτους ποδοσφαιριστές. Με την ΑΕΛ κατέκτησε 2 πρωταθλήματα και 3 κύπελλα. Το 1954 αποχώρησε από την ΑΕΛ λόγω διαφωνιών με το διοικητικό συμβούλιο της ομάδα.

Το 1956 ανέλαβε προπονητής στον νεοσύστατο Απόλλωνα Λεμεσού στον οποίο παρέμεινε έως το 1962.

Ο Αργύρης Γαβαλάς ήταν προπονητής των διαφόρων μικτών ομάδων της Κύπρου, οι οποίες συγκροτήθηκαν κατά καιρούς (1933, 1949, 1954).

Το 1960 ανέλαβε προπονητής της Εθνικής Κύπρου. Ήταν ο πρώτος προπονητής στην ιστορία της ομάδας. Παρέμεινε στη θέση αυτή έως το 1967. Παραμένει ως σήμερα ο μακροβιότερος προπονητής στην ιστορία της ομάδας.

Κατά διαστήματα διετέλεσε και διαιτητής και ήταν ιδρυτικό μέλος του συνδέσμου διαιτητών Κύπρου το 1957.

## Τίτλοι
Ως προπονητής της ΑΕΛ:
* Πρωτάθλημα Κύπρου (2): 1940-41, 1952-53

* Κύπελλο Κύπρου (3): 1939, 1940, 1948

* Ασπίδα Κύπρου (1): 1953

## Παραπομπές


## Πηγές
* 
* 
* Προφίλ στην ιστοσελίδα eu-football.info

## Βιβλιογραφία
* 

Κατηγορία:Έλληνες ποδοσφαιριστές
Κατηγορία:Έλληνες προπονητές ποδοσφαίρου
Κατηγορία:Προπονητές ποδοσφαίρου ΑΕΛ Λεμεσού
Κατηγορία:Προπονητές ποδοσφαίρου Απόλλων Λεμεσού
Κατηγορία:Προπονητές ποδοσφαίρου Εθνικής Κύπρου
Κατηγορία:Κύπριοι διαιτητές ποδοσφαίρου
Δημοσθένης Δημοσθενόπουλος

Ο **Δημοσθένης Δημοσθενόπουλος** (Καβάλα, 3 Δεκεμβρίου 1929) είναι Έλληνας δικηγόρος και πολιτικός, ιδρυτικό μέλος της Ένωσης Κέντρου και αργότερα του ΠΑΣΟΚ. Διετέλεσε βουλευτής Καβάλας, υφυπουργός Οικονομικών και Εθνικής Οικονομίας και διοικητής της Γενικής Τράπεζας.

## Βιογραφικά στοιχεία
Γεννήθηκε το 1929 στην Καβάλα. Σπούδασε νομικά στο Αριστοτέλειο Πανεπιστήμιο Θεσσαλονίκης και εργάστηκε ως δικηγόρος. Πολύ νέος συνδέθηκε με τον Γεώργιο Παπανδρέου και αργότερα με τον γιο του Ανδρέα.

Κατά τη Μεταπολίτευση του 1974, σε αντίθεση με τους περισσότερους κεντρώους που ακολούθησαν τον Γεώργιο Μαύρο στην Ένωση Κέντρου - Νέες Δυνάμεις, ο ίδιος συντάχθηκε με το ΠΑΣΟΚ. Διετέλεσε βουλευτής Καβάλας του ΠΑΣΟΚ από το 1977 έως το 1985, από τον Ιούνιο ως τον Νοέμβριο του 1989, και από το 1993 έως το 1996. Χρημάτισε υφυπουργός Οικονομικών από τον Οκτώβριο του 1981 έως τον Ιούλιο του 1982, υφυπουργός Εθνικής Οικονομίας από τον Ιούλιο του 1982 έως τον Μάρτιο του 1984 και ξανά υφυπουργός Οικονομικών από το Μάρτιο του 1984 έως τον Ιούνιο του 1985. Επίσης, διετέλεσε διοικητής της Γενικής Τράπεζας από το 1985 έως το 1989.

Τον Ιανουάριο του 2010, τρεις μήνες μετά τον σχηματισμό της κυβέρνησης Γιώργου Παπανδρέου, ο Δημοσθενόπουλος παραιτήθηκε από το ΠΑΣΟΚ. Σε ανακοίνωσή της, η Περιφερειακή Επιτροπή Ανατολικής Μακεδονίας - Θράκης του ΠΑΣΟΚ εξέφρασε τη λύπη της, και τον χαρακτήρισε «Νέστορα της δημοκρατικής παράταξης στην περιοχή μας».

## Πηγές
* Κράτος και κυβερνήσεις της Μεταπολίτευσης 1974-2011, Δημήτριος Γ. Σιούφας, Αθήνα 2012, ISBN 978-960-93-3752-6

Κατηγορία:Έλληνες δικηγόροι του 20ού αιώνα
Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Καβάλας
Κατηγορία:Έλληνες υφυπουργοί Οικονομικών
Κατηγορία:Έλληνες υφυπουργοί Εθνικής Οικονομίας
Κατηγορία:Απόφοιτοι της Νομικής Σχολής του Αριστοτελείου Πανεπιστημίου Θεσσαλονίκης
Δημήτριος Πιτσιώρης

Ο **Δημήτριος Πιτσιώρης** του Γεωργίου είναι Έλληνας πολιτικός.

Γεννήθηκε το 1942 στον Βόλο. Σπούδασε μηχανολόγος και ηλεκτρολόγος μηχανικός στο Πολυτεχνείο του Αννόβερου στη Γερμανία. Δραστηριοποιήθηκε πολιτικά στο αντιδικτατορικό κίνημα ως μέλος του ΠΑΚ και το 1974 υπήρξε ιδρυτικό στέλεχος του ΠΑΣΟΚ.

Διετέλεσε βουλευτής Μαγνησίας του ΠΑΣΟΚ από το 1977 έως το 1989 και το ίδιο διάστημα χρημάτισε υφυπουργός Βιομηχανίας και Ενέργειας (1981-82), υφυπουργός Οικονομικών (1983-84) και υφυπουργός Γεωργίας (1986-89).

Από το 1990 έως το 1998 ήταν δήμαρχος Βόλου.

Εχει  τρία παιδιά τον Γιώργο Πιτσιώρη , Ελπινίκη Πιτσιώρη, Δέσποινα Πιτσιώρη

## Παραπομπές


Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Μαγνησίας
Κατηγορία:Έλληνες υφυπουργοί Βιομηχανίας και Ενέργειας
Κατηγορία:Έλληνες υφυπουργοί Οικονομικών
Κατηγορία:Έλληνες υφυπουργοί Γεωργίας
Κατηγορία:Δήμαρχοι Βόλου
Κατηγορία:Μέλη του Πανελλήνιου Απελευθερωτικού Κινήματος
Προγκρές Μ-57

Το **Προγκρές Μ-57** (η NASA το ονόμασε **Progress 22** ή **22P**) ήταν ρωσικό μη επανδρωμένο διαστημόπλοιο που εκτοξεύτηκε το 2006  για να ανεφοδιάσει τον Διεθνή Διαστημικό Σταθμό. Ήταν τύπου Προγκρές-Μ και είχε αριθμό σειράς 357. Μετέφερε τρόφιμα, οξυγόνο, νερό καθώς και επιστημονικό εξοπλισμό για την διεξαγωγή ερευνών.

## Αποστολή
Εκτοξεύτηκε με πύραυλο Soyuz-U από το κοσμοδρόμιο του Μπαϊκονούρ στις 24 Ιουνίου 2006 (15:08:18 GMT). Συνδέθηκε με το τμήμα Πιρς του σταθμού στις 26 Ιουνίου (16:25 GMT) και παρέμεινε εκεί για πεντέμισι μήνες, μέχρι τις 16 Ιανουαρίου 2007 (23:23:52 GMT). Αποσυνδέθηκε προκειμένου να απελευθερωθεί η θύρα για το διαστημόπλοιο ανεφοδιασμού Προγκρές Μ-59. Καταστράφηκε στην ατμόσφαιρα, πάνω από τον Ειρηνικό Ωκεανό στις 17 Ιανουαρίου 2007 (02:29 GMT, τα θραύσματα κατέπεσαν στη θάλασσα γύρω στις 03:15:20 GMT).

## Δείτε επίσης
* Διαστημικές αποστολές το 2006
* Διαστημικές αποστολές το 2007

## Παραπομπές


Κατηγορία:Αποστολές στο Διεθνή Διαστημικό Σταθμό
Κατηγορία:Αποστολές διαστημοπλοίων Προγκρές
Κατηγορία:Διαστημικές αποστολές το 2006
Vapor Trails

Το **Vapor Trails** είναι το 17ο στούντιο άλμπουμ του καναδικού χαρντ ροκ συγκροτήματος Rush, το οποίο κυκλοφόρησε στις 14 Μαΐου του 2002 μέσω της δισκογραφικής εταιρίας "Anthem Records" στον Καναδά και μέσω της "Atlantic" στον υπόλοιπο κόσμο.

Αυτός ήταν ο πρώτος δίσκος του συγκροτήματος μετά την αποχή τους από την ενεργό δράση μετά τα προβλήματα που αντιμετώπισε ο ντράμερ Νιλ Πιρτ από τους θανάτους της κόρης και της συζύγου του σε διάστημα ενός έτους. Για την προώθηση του άλμπουμ πραγματοποίησαν την πρώτη τους περιοδεία μετά από έξι χρόνια, με 66 συναυλίες στην Βόρεια Αμερική από τον Ιούνιο μέχρι το Νοέμβριο του 2002.

Το "*Vapor Trails*" ανέβηκε στην τρίτη θέση των τσαρτ του Καναδά και την έκτη θέση στους καταλόγους επιτυχιών του Billboard, για να βραβευθεί ως χρυσό στην πατρίδα του συγκροτήματος.

Το τραγούδι "*Ghost Rider*" αφιερώθηκε στο Νιλ Πιρτ μετά τα ταξίδια του στις Ηνωμένες Πολιτείες και τον Καναδά.

Η απογοήτευση του συγκροτήματος από την μίξη του δίσκου, τους οδήγησε στην επανέκδοση του με νέα μίξη ως "*Vapor Trails Remixed*" στις 27 Σεπτεμβρίου 2013, η οποία ανέβηκε στο Top-40 του Billboard.

## Λίστα Τραγουδιών
1. **One Little Victory** *(Lee, Lifeson, Peart)* - 5:08
2. **Ceiling Unlimited** *(Lee, Lifeson, Peart)* - 5:28
3. **Ghost Rider** *(Lee, Lifeson, Peart)* - 5:41
4. **Peaceable Kingdom** *(Lee, Lifeson, Peart)* - 5:23
5. **The Stars Look Down** *(Lee, Lifeson, Peart)* - 4:28
6. **How It Is** *(Lee, Lifeson, Peart)* - 4:05
7. **Vapor Trail** *(Lee, Lifeson, Peart)* - 4:57
8. **Secret Touch** *(Lee, Lifeson, Peart)* - 6:34
9. **Earthshine** *(Lee, Lifeson, Peart)* - 5:38
10. **Sweet Miracle** *(Lee, Lifeson, Peart)* - 3:40
11. **Nocturne** *(Lee, Lifeson, Peart)* - 4:49
12. **Freeze (Part IV of 'Fear')** *(Lee, Lifeson, Peart)* - 6:21
13. **Out of the Cradle** *(Lee, Lifeson, Peart)* - 5:03

## Θέσεις τσαρτ

## Βραβεία
***Vapor Trails*** *(άλμπουμ)*
Καναδάς (*CRIA Certification*): Χρυσός 

## Μέλη των Rush
Οι μουσικοί οι οποίοι ηχογράφησαν το "*Vapor Trails*" ήταν οι εξής:
* **[[Τζέντι Λι]]** - φωνητικά, μπάσο
* **[[Άλεξ Λάιφσον]]** - ηλεκτρική και ακουστική κιθάρα
* **[[Νιλ Πιρτ]]** - τύμπανα, κρουστά

## Παραπομπές


## Πηγές
* Vapor Trails - Rush | Songs, Reviews, Credits, Awards | AllMusic
* Rush - Vapor Trails (album review) | Sputnikmusic
* Rush - Vapor Trails - Encyclopaedia Metallum: The Metal Archives

Κατηγορία:Δισκογραφία των Rush
Κατηγορία:Άλμπουμ του 2002
Live At Montreux 1982 And 1985

Το **Live At Montreux 1982 And 1985** είναι διπλό, ζωντανά ηχογραφημένο άλμπουμ του αμερικάνικου blues rock συγκροτήματος του Στίβι Ρέι Βον, Double Trouble, το οποίο κυκλοφόρησε στις 20 Νοεμβρίου του 2001 μέσω της δισκογραφικής εταιρείας "Epic Records".

Η ηχογράφηση του πρώτου μέρους του άλμπουμ πραγματοποιήθηκε στις 17 Ιουλίου 1982 στο φεστιβάλ τζαζ του Μοντρέ της Ελβετίας, ενώ το δεύτερο μέρος ηχογραφήθηκε στις 15 Ιουλίου 1985 στα πλαίσια του ίδιου φεστιβάλ.

Τρία χρόνια μετά την κυκλοφορία του άλμπουμ, στις 14 Σεπτεμβρίου 2004, το "*Live At Montreux 1982 And 1985*" εκδόθηκε σε μορφή DVD, μαζί με το ντοκιμαντέρ "*Success in Disguise*".

## Λίστα Τραγουδιών
**CD 1**
# "Hide Away" (Freddie King) - 3:19
# "Rude Mood" (Stevie Ray Vaughan) - 4:54
# "Pride and Joy" (Vaughan) - 4:01
# "Texas Flood" (Larry Davis, Joseph Wade Scott) – 10:27
# "Love Struck Baby" (Vaughan) – 2:53
# "Dirty Pool" (Bramhall, Vaughan) – 8:17
# "Give Me Back My Wig" (Hound Dog Taylor) - 3:30
# "Collins Shuffle" (Albert Collins) - 4:51

**CD 2**
# "Scuttle Buttin'" (Vaughan) - 3:02
# "Say What!" (Vaughan) - 4:45
# "Ain't Gone N' Give Up On Love" (Vaughan) - 6:24
# "Pride and Joy" (Vaughan) - 5:10
# "Mary Had A Little Lamb" (Buddy Guy) - 4:27
# "Tin Pan Alley (aka Roughest Place In Town)" (Robert Geddins) - 13:18
# "Voodoo Child (Slight Return)" (Jimi Hendrix) - 10:51
# "Texas Flood" (Larry Davis, Joseph Wade Scott) - 7:37
# "Life Without You" (Vaughan) - 9:03
# "Gone Home" (Eddie Harris) - 3:53
# "Couldn't Stand The Weather" (Vaughan) - 7:29

## Θέσεις τσαρτ
***Live At Montreux 1982 And 1985*** *(άλμπουμ)*

***Επίσημη κυκλοφορία: [[20 Νοεμβρίου]] [[2001]]***

## Μέλη των Double Trouble
Οι μουσικοί οι οποίοι ηχογράφησαν το "*Live At Montreux 1982 And 1985*" ήταν οι εξής:
* **[[Στίβι Ρέι Βον]]** - κιθάρα, φωνητικά
* **[[Τόμι Σάνον]]** - μπάσο
* **[[Κρις Λέιτον]]** - τύμπανα
* **Ρις Γουάινανς** - πλήκτρα
* **Τζόνι Κόπλαντ** - κιθάρα, φωνητικά

## Παραπομπές


## Πηγές
* Live At Montreux 1982 And 1985 - Stevie Ray Vaughan | Songs, Reviews, Credits, Awards | AllMusic
* Stevie Ray Vaughan & Double Trouble - Live At Montreux 1982 And 1985 (Vinyl, LP)
* stevie ray vaughan: Live At Montreux 1982 And 1985 

Κατηγορία:Δισκογραφία του Stevie Ray Vaughan
Κατηγορία:Άλμπουμ του 2001
Ενδόθερμη διεργασία

Στη θερμοδυναμική, ο όρος **ενδόθερμη διεργασία** περιγράφει μια διεργασία ή αντίδραση στην οποία το σύστημα απορροφά ενέργεια από το περιβάλλον του με τη μορφή θερμότητας. Ο όρος επινοήθηκε από τον Μαρσελέν Μπερτελό (Marcellin Berthelot) από τις ελληνικές λέξεις *ενδο-* και "θερμός". Ο σκοπός της έννοιας είναι να περιγράψει μια αντίδραση που εξαρτάται από τη λήψη θερμότητας για να μπορέσει να γίνει. Το αντίθετο μιας ενδόθερμης αντίδρασης είναι η εξώθερμη διεργασία, μια διεργασία που ελευθερώνει ενέργεια με τη μορφή θερμότητας. Συνεπώς στην ενδόθερμη και την εξώθερμη διεργασία το πρόθεμα αναφέρεται στο πού πηγαίνει η θερμότητα καθώς γίνεται η αντίδραση.

Η έννοια εφαρμόζεται συχνά στις θετικές επιστήμες, παραδείγματος χάρη, στις χημικές αντιδράσεις, όπου η θερμική ενέργεια (θερμότητα) μετατρέπεται σε χημική ενέργεια δεσμών.

Η ενδόθερμη (και η εξώθερμη) ανάλυση αναφέρεται μόνο στη μεταβολή της ενθαλπίας (∆H) μιας αντίδρασης. Η πλήρης ενεργειακή ανάλυση μιας αντίδρασης είναι η ελεύθερη ενέργεια Γκίμπς (Gibbs) (∆G), που περιλαμβάνει την εντροπία (∆S) και τη θερμοκρασία, πέρα από την ενθαλπία. Μια αντίδραση μπορεί να είναι μια αυθόρμητη διεργασία σε μια συγκεκριμένη θερμοκρασία αν τα προϊόντα έχουν μια μικρότερη συνολική ελεύθερη ενέργεια (μια εξώεργη αντίδραση) ακόμα κι αν η ενθαλπία των προϊόντων είναι μεγαλύτερη. Η εντροπία και η ενθαλπία είναι διαφορετικοί όροι, έτσι η μεταβολή στην εντροπική ενέργεια μπορεί να υπερκαλύψει μια αντίθετη μεταβολή στην ενθαλπική ενέργεια.

## Παραδείγματα
* Φωτοσύνθεση των αλκανίων
* Ψύξη του πάγου
* Εξάτμιση αλκοόλης εντριβής
* Αντιδράσεις θερμικής αποσύνθεσης
* Σχηματισμός ενός κατιόντος από ένα άτομο στην αέρια φάση
* Διάλυση του χλωριούχου αμμωνίου στο νερό
* Τα υψηλής ενέργειας νετρόνια μπορούν επίσης να παραγάγουν τρίτιο από λίθιο-7 σε μια ενδόθερμη αντίδραση, καταναλώνοντας 2,466 MeV. Αυτό ανακαλύφθηκε όταν το 1954 η πυρηνική δοκιμή στο Castle Bravo παρήγαγε μια απροσδόκητα υψηλή απόδοση.

## Παραπομπές


## Εξωτερικοί σύνδεσμοι
*Endothermic Definition - MSDS Hyper-Glossary

Κατηγορία:Θερμοχημεία
Κατηγορία:Θερμοδυναμικές διεργασίες
Εξώθερμη διεργασία

Στη θερμοδυναμική, ο όρος **εξώθερμη διεργασία** περιγράφει μια διεργασία ή αντίδραση που απελευθερώνει ενέργεια από το σύστημα, συνήθως με τη μορφή θερμότητας, αλλά επίσης με τη μορφή φωτός (π.χ. σπίθα, φλόγα, ή αναλαμπή), ηλεκτρισμού (π.χ. μπαταρία), ή ήχου (π.χ. έκρηξη που ακούγεται κατά την καύση υδρογόνου). Παράγεται από τις ελληνικές λέξεις *έξω* και *θερμικός*. Ο όρος *εξώθερμος* πρωτοεπινοήθηκε από τον Μαρσελέν Μπερτελό (Marcellin Berthelot). Το αντίθετο μιας εξώθερμης διεργασίας είναι μια ενδόθερμη διεργασία, μια διεργασία που απορροφά ενέργεια με τη μορφή θερμότητας.

Η έννοια εφαρμόζεται συχνά στις θετικές επιστήμες στις χημικές αντιδράσεις, όπου η χημική ενέργεια δεσμούμετατρέπεται σε θερμική ενέργεια (θερμότητα).

Εξώθερμος (και ενδόθερμος) είναι όροι που χρησιμοποιούνται συνήθως για να περιγράψουν δύο τύπους χημικών αντιδράσεων ή συστημάτων που βρίσκονται στη φύση:

Μιλώντας απλά, μετά μια εξώθερμη αντίδραση, απελευθερώνεται περισσότερη ενέργεια στο περιβάλλον από όση απορροφήθηκε για να αρχικοποιήσει και να διατηρήσει την αντίδραση. Ένα παράδειγμα είναι η καύση ενός κεριού, όπου το άθροισμα της παραγόμενης ενέργειας από την καύση (που βρίσκεται λαμβάνοντας υπόψη την εκπεμπόμενη θερμότητα στο περιβάλλον και το παραγόμενο ορατό φως, συμπεριλαμβάνοντας την αύξηση στην θερμοκρασία του ίδιου του καυσίμου (κερί), η οποία μαζί με το οξυγόνο, έχει γίνει θερμό CO2 και ατμοί νερού,) υπερβαίνει την ενέργεια που απορροφάται αρχικά στο άναμμα της φλόγας και στην συντήρηση της ίδιας της φλόγας. (δηλαδή ένα μέρος της παραγόμενης ενέργειας από την καύση επαναπορροφάται και χρησιμοποιείται στην τήξη, έπειτα στην εξάτμιση του κεριού, κλπ., αλλά υπερτερεί κατά πολύ από την παραγόμενη ενέργεια από το σπάσιμο των δεσμών άνθρακα-υδρογόνου και τον συνδυασμό του οξυγόνου με τον άνθρακα και το υδρογόνο που προκύπτει).

Στην ενδόθερμη αντίδραση, ή σύστημα, η ενέργεια λαμβάνεται από το περιβάλλον κατά τη διάρκεια της αντίδρασης. Παραδείγματος χάρη: σε πακέτο πάγου πρώτων βοηθειών, στο οποίο η αντίδραση των δύο χημικών, ή η διάλυση του ενός στο άλλο, απαιτεί ενέργεια από το περιβάλλον, καθώς η αντίδραση ψύχει το σακουλάκι και το περιβάλλον απορροφώντας θερμότητα από αυτά. Ένα ενδόθερμο σύστημα παρατηρείται στην παραγωγή του ξύλου: τα δένδρα απορροφούν την εκπεμπόμενη ενέργεια, από τον ήλιο και την χρησιμοποιούν σε ενδόθερμες αντιδράσεις όπως αυτές που διαλύουν CO2 και H2O, και συνδυάζουν τον δημιουργούμενο άνθρακα και το υδρογόνο για να παραγάγουν κυτταρίνη και άλλες οργανικές χημικές ενώσεις. Αυτά τα προϊόντα, με τη μορφή του ξύλου, μπορούν αργότερα να καούν σε ένα τζάκι, εξώθερμα, παράγοντας CO2 και νερό, απελευθερώνοντας ενέργεια με τη μορφή θερμότητας και φωτός στο περιβάλλον τους, π.χ. στο εσωτερικό ενός σπιτιού και αέρια καπνοδόχου.

## Επισκόπηση
Οι εξώθερμες διεργασίες αναφέρονται σε έναν μετασχηματισμό στον οποίον ένα σύστημα απελευθερώνει ενέργεια (θερμότητα) στο περιβάλλον:

:Q 

## Εξωτερικοί σύνδεσμοι
* http://chemistry.about.com/b/a/184556.htm  Observe exothermic reactions in a simple experiment

Κατηγορία:Θερμοχημεία
Γκολ 2

Η ταινία γκολ 2 δημιουργήθηκε το 2007. Αναφέρεται σε ένα παιδί του οποίου η καριέρα  άρχισε στην ομάδα LOS ANGELES. Αργότερα τον είδε σε έναν αγώνα ένας scouter, ο οποίος τον θεώρησε ταλαντούχο, και τον μετέφερε σε μία αγγλική ομάδα, την NEWCASTLE. Αυτό το παιδί είχε άσθμα και δεν ήθελε να το εξομολογηθεί στον προπονητή του, επειδή φοβόταν μήπως τον διώξει από την ομάδα. Μία μέρα, όμως, ένας συμπαίκτης  πάτησε την συσκευή εισπνοών του, διότι τον ζήλευε - μια και ήταν καλύτερος από αυτόν στο ποδόσφαιρο. Εκείνη την ημέρα το παιδί δεν έπαιξε καλά στον αγώνα και ο προπονητής τού είπε να αποχωρήσει από την ομάδα. Όταν το έμαθε ένας παίκτης, καινούριος στη NEWCASTLE, ότι αυτό το παιδί φεύγει από την ομάδα, πήγε κατευθείαν στον προπονητή αποσκοπώντας στο να του αλλάξει τη γνώμη. Ο προπονητής, πράγματι, έδωσε μία ακόμα ευκαιρία στο παιδί. Αργότερα, την επόμενη χρονιά, τον εντόπισαν από την ομάδα της REAL MADRID και τον πήραν, μαζί με τον άλλον παίκτη που τον είχε βοηθήσει να μείνει στην NEWCASTLΕ, αφού, άλλωστε, η αλληλεγγύη πάντα νικά.

## Παραπομπές


## Εξωτερικοί σύνδεσμοι

Κατηγορία:Ταινίες του 2007
Κατηγορία:Αγγλόφωνες ταινίες
Κατηγορία:Ισπανόφωνες ταινίες
Κατηγορία:Βρετανικές ταινίες της δεκαετίας 2000
Κατηγορία:Βρετανικές αθλητικές ταινίες
Κατηγορία:Ισπανικές ταινίες
Κατηγορία:Ρεάλ Μαδρίτης (ποδόσφαιρο)
Κατηγορία:Ταινίες σίκουελ
Κατηγορία:Ταινίες γυρισμένες στη Μαδρίτη
Χαρακτηριστική εξίσωση

Η **χαρακτηριστική εξίσωση** είναι μια αλγεβρική εξίσωση βαθμού n από την οποία εξαρτώνται οι λύσεις μιας δεδομένης n τάξης  διαφορική εξίσωση. Η χαρακτηριστική εξίσωση μπορεί να σχηματιστεί μόνο όταν η διαφορική εξίσωση είναι γραμμική, ομοιογενής και έχει σταθερούς συντελεστές.

## Παραπομπές


Κατηγορία:Εξισώσεις
Φασί

Το **Φασί** (Platichthys flesus) ή Χειμάρα, ή αλλιώς Χωματίδα, είναι ένα είδος Γλώσσας, το οποίο υπάρχει κυρίως στην Μεσόγειο θάλασσα. Έχει 60 εκατοστά πλάτος και το μέγιστο βάρος του είναι 14 κιλά. Το συναντάμε σε ακτές βάθους έως 100 μέτρων.

## Πηγές
http://users.sch.gr/skoud/glo/glo.htm Φασί, Χειμάρα, Χωματίδα.

Κατηγορία:Ψάρια ελληνικών θαλασσών
Αυτοκράτορας Άι των Χαν

Ο **αυτοκράτορας Αϊτί των Χαν** (*汉哀帝*, 27 π.Χ. - 15 Αυγούστου 1 π.Χ.) ήταν Κινέζος αυτοκράτορας της Δυναστείας των Χαν που βασίλευσε για έξι χρόνια (7-1 π.Χ.), διαδεχόμενος τον αυτοκράτορα Τσεν (Cheng) ο οποίος ήταν άτεκνος. Πέθανε το 1 π.Χ., σε ηλικία 26 ετών από ασθένεια. Τον διαδέχτηκε ο αυτοκράτορας Πίνγκτι (1 π.Χ.-6).

Ανέλαβε τη θέση του αυτοκράτορα αρκετά νέος. Αρχικά υπήρχαν σημαντικές ελπίδες για αυτόν, ότι θα ήταν καλύτερος από τους προκατόχους του γιατί ήταν έξυπνος και ικανός, αλλά τελικά ο κόσμος ήταν δυσαρεστημένος. Ο αυτοκράτορας Άι ελεγχόταν από τη γιαγιά του, Βασιλομήτορα Φου και τον εραστή του Ντον Σιαν (Dong Xian).

Είναι γνωστός ως ο πιο διαχυτικός ομοφυλόφιλος αυτοκράτορας της δυναστείας των Χαν. Ο αυτοκράτορας Άι και ο Ντον Σιαν είναι γνωστοί στην Κίνα ως οι πρωταγωνιστές της σκηνής που οδήγησε στην έκφραση ντουανσιού ζι πι (duanxiu zhi pi 斷袖之癖), που σημαίνει κυριολεκτικά «πάθος του κομμένου μανικιού» και αναφέρεται στις ομοφυλοφιλικές σχέσεις. Ένα απόγευμα, ενώ κοιμόντουσαν μαζί, ο αυτοκράτορας Αι ξύπνησε αλλά το μανίκι του βρισκόταν κάτω από το κεφάλι του εραστή του. Μη θέλοντας να ενοχλήσει τον Ντον Σιαν, έκοψε το μανίκι του, για να τον αφήσει να συνεχίσει ανενόχλητος τον ύπνο του.

## Παραπομπές


Κατηγορία:Κινέζοι αυτοκράτορες
Κατηγορία:ΛΟΑΤ πρόσωπα της Αρχαιότητας
Αυτοκράτορας Σάοντι των Χαν

Ο **αυτοκράτορας Σάοντι των Χαν** (202-180 π.Χ) ή **Λιου Γκονγκ** (劉恭) ήταν κινέζος αυτοκράτορας της δυναστείας των Χαν την περίοδο 188-180 π.Χ. Διαδέχτηκε τον πατέρα του Χούιτι σε ηλικία 14 ετών το 188 π.Χ, και πέθανε σε ηλικία 22 ετών το 180 π.Χ.

Πολύ λίγα για τη ζωή και την προσωπικότητα του αυτοκράτορα Σάοντι είναι γνωστά. Υπάρχουν μόνο λίγα σημαντικά γεγονότα στη ζωή του που είναι τεκμηριωμένα (τα οποία δεν περιλαμβάνουν ούτε το έτος της γέννησής του). Κάποια στιγμή πριν από το 184 π.Χ., ο αυτοκράτορας Σάοντι ανακάλυψε ότι δεν ήταν στην πραγματικότητα ο γιος της αυτοκράτειρας Δαβάν Ζανγκ και ότι η μητέρα του είχε δολοφονηθεί.

## Παραπομπές


Κατηγορία:Κινέζοι αυτοκράτορες
Αυτοκράτορας Κουάνγκγου των Χαν

Ο **αυτοκράτορας Κουάνγκγου** (γεννημένος ως **Λίου Ζίου**, *汉光武帝*, 15 Ιανουαρίου 5 π.Χ. - 29 Μαρτίου 57) ήταν αυτοκράτορας της κινέζικης Δυναστείας των Χαν, ο οποίος αποκατέστησε τη δυναστεία το 25 μ.Χ. και γι' αυτό θεωρείται ιδρυτής των ύστερων Χαν ή Ανατολικών Χαν (η αποκατεστημένη δυναστεία Χαν). Πέθανε το 57 σε ηλικία 62 ετών. Κυβέρνησε τμήματα της Κίνας αρχικά, και μέσω κατάκτησης και υποταγής των τοπικών πολέμαρχων σταδιακά ολόκληρη Κίνα έως τον θάνατό του, εγκαθιδρύοντας την ύστερη φάση της δυναστείας Χαν. 

## Παραπομπές


## Εξωτερικοί σύνδεσμοι

* *Zizhi Tongjian* by Sima Guang, vols. 38–44 (original available at :zh:s:資治通鑑), and Modern Chinese Edition edited by Bo Yang (Taipei, 1982–1989).
* *Hou Han Shu* by Fan Ye (Liu Song), vol. 1 (Biography of Emperor Guangwu), https://web.archive.org/web/20080210141642/http://ef.cdpa.nsysu.edu.tw/ccw/02/hhb01.htm.

Κατηγορία:Κινέζοι αυτοκράτορες
Κώστας Τσιγαρίδας

Ο **Κωνσταντίνος Τσιγαρίδας** (Άγραφα Ευρυτανίας, 1939) είναι Έλληνας δικηγόρος και πολιτικός.

Γεννήθηκε το 1939 στα Άγραφα Ευρυτανίας. Σπούδασε νομικά στο Αριστοτέλειο Πανεπιστήμιο Θεσσαλονίκης. Διετέλεσε βουλευτής Ευρυτανίας του ΠΑΣΟΚ από το 1981 έως το 1989, και χρημάτισε υφυπουργός Γεωργίας από τον Φεβρουάριο του 1987 μέχρι τον Ιούλιο του 1989.

## Παραπομπές


Κατηγορία:Έλληνες δικηγόροι του 20ού αιώνα
Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Ευρυτανίας
Κατηγορία:Έλληνες υφυπουργοί Γεωργίας
Αντώνιος Γεωργιάδης

Ο **Αντώνιος Γεωργιάδης** είναι Έλληνας οικονομολόγος και πολιτικός. Είναι παντρεμένος και έχει μια κόρη.

## Βιογραφικά Στοιχεία
Γεννήθηκε το 1944 στον Άγιο Ισίδωρο Ρόδου. Σπούδασε οικονομικές επιστήμες στην ΑΣΟΕΕ (σήμερα Οικονομικό Πανεπιστήμιο Αθηνών) με υποτροφία του Ιδρύματος Κρατικών Υποτροφιών (ΙΚΥ) και πραγματοποίησε μεταπτυχιακές σπουδές στα Δημόσια Οικονομικά στο Πανεπιστήμιο του Φράιμπουργκ της Γερμανίας με υποτροφία της Γερμανικής Υπηρεσίας Ακαδημαϊκών Ανταλλαγών (DAAD).

Υπήρξε μέλος του ΠΑΣΟΚ από τον Σεπτέμβριο του 1974 και υποψήφιος Βουλευτής Δωδεκανήσου στις εκλογές του Οκτωβρίου του 1974. Διετέλεσε Βουλευτής Δωδεκανήσου (1977-1981) και ορίστηκε Ευρωβουλευτής στο Ευρωπαϊκό Κοινοβούλιο (1980-1982), θέση που διατήρησε με τις ευρωεκλογές του 1981, στις οποίες εξελέγη 4ος κατά σειρά στο ψηφοδέλτιο του ΠΑΣΟΚ. Τον Ιούλιο του 1982 παραιτήθηκε από ευρωβουλευτής επειδή ορίστηκε Υφυπουργός.

Διετέλεσε Υφυπουργός Εθνικής Οικονομίας (1982-1985 και 1987) και Γενικός Γραμματέας του Υπουργείου Βιομηχανίας, Ενέργειας και Τεχνολογίας (1986-1987).

Υπηρέτησε ως Βοηθός Καθηγητή (1975-1976) στη έδρα της Δημόσιας Οικονομικής του Οικονομικού Πανεπιστημίου Αθηνών (πρώην ΑΣΟΕΕ) και ως Καθηγητής Οικονομικών στην Ανώτερη Σχολή Τουριστικών Επαγγελμάτων Ρόδου (1972-1973).

Στον ιδιωτικό τομέα, διετέλεσε Διευθυντής Οικονομικών Υπηρεσιών του Ξενοδοχείου Grand Hotel (1972), Αναπληρωτής Γενικός Διευθυντής της Nixdorf Computer (1974-1977), Οικονομικός Σύμβουλος της κατασκευαστικής εταιρείας Γενική Τεχνική ΑΕ (2000-2001), Γενικός Διευθυντής της Nαυτιλιακής Aνώνυμης Eταιρείας Λαϊκής Βάσης ΔΑΝΕ Sea Lines (1992-1998).

Στις δημοτικές εκλογές του 1990 υπήρξε υποψήφιος Δήμαρχος Ρόδου και εξελέγη δημοτικός σύμβουλος, επικεφαλής της μείζονος αντιπολίτευσης (1990-1994). Διετέλεσε Ειδικός Σύμβουλος Νομάρχη Δωδεκάνησου (1991-1992), καθώς και Γενικός Διευθυντής του Οργανισμού Ελληνικών Γεωργικών Ασφαλίσεων (ΕΛΓΑ) (2002-2006).

## Πηγές


## Εξωτερικοί σύνδεσμοι

* Αντώνιος Γεωργιάδης Επίσημη Ιστοσελίδα Ευρωπαϊκού Κοινοβουλίου
* Βουλευτικές εκλογές και ευρωεκλογές της 18ης Οκτωβρίου 1981, Ορκωμωσία του Πρωθυπουργού Ανδρέα Παπανδρέου και των μελών της Κυβέρνησης, Πρώτη συνεδρίαση του Υπουργικού Συμβουλίου της κυβέρνησης του Ανδρέα Παπανδρέου Ταινία επικαίρων με ειδήσεις του Οκτωβρίου 1981 - Εθνικό Οπτικοακουστικό Αρχείο
* Κυβέρνηση Ανδρέα Παπανδρέου 1981
* Κυβέρνηση Ανδρέα Παπανδρέου 1985

Κατηγορία:Έλληνες οικονομολόγοι
Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Δωδεκανήσου
Κατηγορία:Ευρωβουλευτές εκλεγμένοι με το ΠΑΣΟΚ
Κατηγορία:Έλληνες υφυπουργοί Εθνικής Οικονομίας
Κατηγορία:Ευρωβουλευτές της Ελλάδας εκλεγμένοι την περίοδο 1981-1984
Πλευρική αλυσίδα

:*Αυτό το άρθρο είναι για την πλευρική αλυσίδα οποιουδήποτε τύπου μεγάλου μορίου. Για την υποκατάσταση ενός ατόμου ή χημικής ομάδας για ένα άτομο υδρογόνου σε μια υδρογονανθρακική αλυσίδα, δείτε υποκαταστάτης.*

Στην οργανική χημεία και βιοχημεία, η **πλευρική αλυσίδα** (**side-chain ή pendant chain**) συνδέεται με το κυρίως τμήμα του μορίου, που λέγεται «κύρια αλυσίδα». Το δεσμευτικό θέσης **R** χρησιμοποιείται συχνά ως ένα γενικό δεσμευτικό θέσης για τις πλευρικές αλυσίδες των αλκυλομάδων στα διαγράμματα χημικής δομής. Για την υπόδειξη άλλων μη ανθρακικών ομάδων στα διαγράμματα δομής, χρησιμοποιούνται συχνά τα **X**, **Y**, ή **Z**. Το σύμβολο *R* εισήχθη τον 19ο αιώνα από τον Γάλλο χημικό Charles Frédéric Gerhardt, που υποστήριξε την υιοθέτησή του, επειδή είναι πλατιά αναγνωρίσιμο και δίνει κατανοητά την αντιστοιχία του σε πολλές ευρωπαϊκές γλώσσες, στο αρχικό γράμμα μιας ή περισσότερων λέξεων που εχρησιμοποιούντο ήδη για να υποδείξουν την έννοια και την κοινή χρήση της σημασίας «root-ρίζα» ή «residue-υπόλοιπο».

Στην επιστήμη των πολυμερών, η πλευρική αλυσίδα μιας ολιγομερούς ή πολυμερούς διακλάδωσης εκτείνεται από την κύρια αλυσίδα ενός πολυμερούς. Οι πλευρικές αλυσίδες έχουν αξιοσημείωτη επίδραση στις ιδιότητες ενός πολυμερούς, κυρίως στην κρυσταλλικότητα και την πυκνότητα του πολυμερούς. Μια ολιγομερής αλυσίδα μπορεί να οριστεί ως διακλάδωση μικρής αλυσίδας και μια πολυμερής αλυσίδα μπορεί να οριστεί ως μια διακλάδωση μεγάλης αλυσίδας. Οι πλευρικές ομάδες διαφέρουν από τις πλευρικές αλυσίδες· δεν είναι ούτε ολιγομερείς, ούτε πολυμερείς.

Στις πρωτεΐνες, που αποτελούνται από τμήματα αμινοξέων, οι πλευρικές αλυσίδες συνδέονται με τα άτομα α-άνθρακα της κύριας αλυσίδας του αμιδίου.

## Παραπομπές


Κατηγορία:Οργανική χημεία
Αυτοκράτορας Αϊτί των Τανγκ

Ο **αυτοκράτορας Αϊτί των Τανγκ** (*唐哀帝*, 27 Οκτωβρίου 892 - 26 Μαρτίου 908) ήταν  αυτοκράτορας των Τανγκ την περίοδο 902-907. Πέθανε το 908 σε ηλικία 16 ετών, πιθανώς δηλητηριασμένος. Ήταν ο τελευταίος αυτοκράτορας της δυναστείας Τανγκ.

Κατηγορία:Αυτοκράτορες Δυναστείας Τανγκ
Βασίλης Παπαγιάννης

Ο **Βασίλης Ξενοφώντος Παπαγιάννης** (Κασσάνδρεια 2 Νοεμβρίου 1945 – Θεσσαλονίκη 22 Μαρτίου 2016) ήταν Έλληνας οικονομολόγος και πολιτικός. Είχε διατελέσει βουλευτής και υφυπουργός με το κόμμα του ΠΑΣΟΚ, καθώς και διοικητής κρατικών οργανισμών.

## Βιογραφία
Γεννήθηκε το 1945 στην Κασσάνδρεια Χαλκιδικής. Σπούδασε οικονομικές επιστήμες στο Αριστοτέλειο Πανεπιστήμιο Θεσσαλονίκης. Για χρόνια ζούσε και εργαζόταν στη Βέροια, και διετέλεσε δημοτικός σύμβουλος και πρόεδρος του Δημοτικού Συμβουλίου Βέροιας. Από το 1981 έως το 1989 ήταν βουλευτής Ημαθίας του ΠΑΣΟΚ και διετέλεσε υφυπουργός Δημοσίων Έργων (1982 - 1985) και υφυπουργός Εσωτερικών (1987).

Mε την επιστροφή του ΠΑΣΟΚ στην εξουσία το 1993, και έως το 2004, ο Βασίλης Παπαγιάννης διετέλεσε πρόεδρος Δ.Σ. της Ελληνικής Βιομηχανίας Ζάχαρης, πρόεδρος Δ.Σ. της Ελληνικής Βιομηχανίας Ζωοτροφών, πρόεδρος Δ.Σ. της ΑΓΝΟ ΑΕ, και γενικός γραμματέας του ΥΠΕΧΩΔΕ.

Μεταξύ του 2010 και του 2014 διετέλεσε δήμαρχος Κασσάνδρας.

## Παραπομπές


Κατηγορία:Έλληνες οικονομολόγοι
Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Ημαθίας
Κατηγορία:Έλληνες υφυπουργοί Δημοσίων Έργων
Κατηγορία:Έλληνες υφυπουργοί Εσωτερικών
Γιώργος Κατσιμπάρδης

Ο **Γεώργιoς Κατσιμπάρδης** (26 Ιανουαρίου 1939 - 26 Ιουλίου 2018) ήταν Έλληνας δικηγόρος, αθλητής, συγγραφέας και πολιτικός, ιδρυτικό στέλεχος του ΠΑΣΟΚ. Έχει διατελέσει βουλευτής Βοιωτίας και υφυπουργός, καθώς και πρόεδρος του ΣΕΓΑΣ (Σύνδεσμος Ελληνικών Γυμναστικών Αθλητικών Σωματείων).

## Βιογραφικά στοιχεία
Γεννήθηκε το 1939 στη Δομβραίνα Βοιωτίας. Σπούδασε νομικά στο Πανεπιστήμιο Αθηνών και άσκησε τη δικηγορία. Πολλές φορές υπερασπίστηκε αφιλοκερδώς εργατοϋπαλληλικές και συνεταιριστικές οργανώσεις. Παράλληλα, υπήρξε πρωταθλητής στους δρόμους ταχύτητας, μέλος της Εθνικής Ομάδας Στίβου και Βαλκανιονίκης (1960).

Η πολιτική του δράση ξεκίνησε την περίοδο της χούντας, ως μέλος του αντιδικτατορικού ΠΑΚ, ενώ το 1974 ήταν ιδρυτικό μέλος του ΠΑΣΟΚ. Διετέλεσε βουλευτής Βοιωτίας για 23 χρόνια (1977 - 2000), και το ίδιο διάστημα χρημάτισε πρόεδρος του ΣΕΓΑΣ (1984 - 1987) και υφυπουργός Εσωτερικών (1987 - 1988).

## Συγγραφή
Έχει συγγράψει αρκετά βιβλία, που κυκλοφορούν από τις Εκδόσεις Λιβάνη:

*Από τον Διόνυσο Καδμείο στον Οιδίποδα - Εκδοτικός Οίκος Α. Α. Λιβάνη, 1995
*Ο Ευριπίδης, η εποχή του και τα μηνύματα που εκπέμπουν οι Φοίνισσες - Εκδοτικός Οίκος Α. Α. Λιβάνη, 1996
*Τροφώνιος, ο μεταρρυθμιστής αρχιτέκτονας, θεός της μαντικής - Εκδοτικός Οίκος Α. Α. Λιβάνη, 1997
*Υπάρχει και η Βουθόη - Εκδοτικός Οίκος Α. Α. Λιβάνη, 2000
*ΠΑΣΟΚ και εκσυγχρονισμός - Εκδοτικός Οίκος Α. Α. Λιβάνη, 2005
*Ιστορία επτά μύθων. *Κύκλια έπη*, Όμηρος, Ησίοδος, Πίνδαρος και Ηρόδοτος: οι βασικές πηγές του 1ου τόμου
*Ιστορία επτά μύθων. Αισχύλος, Σοφοκλής και Ευριπίδης: οι βασικές πηγές του 2ου τόμου
*Βλάχοι και Βάκχοι στη Θήβα

## Παραπομπές


Κατηγορία:Έλληνες δικηγόροι του 20ού αιώνα
Κατηγορία:Έλληνες αθλητές δρόμων ταχύτητας
Κατηγορία:Έλληνες συγγραφείς του 20ού αιώνα
Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Βοιωτίας
Κατηγορία:Έλληνες υφυπουργοί Εσωτερικών
Κατηγορία:Μέλη του Πανελλήνιου Απελευθερωτικού Κινήματος
Κατηγορία:Έλληνες πρόεδροι αθλητικών Ομοσπονδιών
Πατρίκ Μουράτογλου

Ο **Πατρίκ Μουράτογλου** (γαλλικά: *Patrick Mouratoglou*), γεννημένος στις 8 Ιουνίου 1970, είναι Γάλλος ελληνικής καταγωγής προπονητής αντισφαίρισης, ο οποίος έγινε γνωστός με την ίδρυση της δικής του ακαδημίας τένις το 1996, σε συνεργασία με τον Μπομπ Μπρετ. Είναι πρόεδρος του *holding* MCD, Mouratoglou Club Développement, η έδρα του οποίου βρίσκεται στο Τιβερνάλ-Γκιρνιόν στο νομό των Ιβλίν.

Ήταν ιδιαιτέρως ελπιδοφόρος αθλητής στην κατηγορία των νέων, ωστόσο δεν έφτασε ποτέ να αγωνιστεί σε επαγγελματικό επίπεδο.

Μεταξύ άλλων, διετέλεσε προπονητής των Αραβάν Ρεζάι, Αναστασία Παβλιουτσένκοβα, του Βούλγαρου Γκριγκόρ Ντιμιτρόφ, καθώς και του Μάρκου Παγδατή.

Αυτό τον καιρό τελεί προπονητής του Ζερεμί Σαρντί και της Σερένα Γουίλιαμς από το Τουρνουά του Γουίμπλεντον του 2012.

Είναι γιος του επιχειρηματία Παρίς Μουρατογκλού, προέδρου και ιδρυτή της EDF %C3%89nergies Nouvelles.

## Παραπομπές


## Σχετικά Λήμματα
* *[[Jeu décisif (τηλεταινία)|Jeu décisif]]*, ντοκιμαντέρ με θέμα την ακαδημία τένις του Μουρατογκλού

Κατηγορία:Γάλλοι προπονητές της αντισφαίρισης
Ζάρα Βάγκενκνεχτ

Η **Ζάρα Βάγκενκνεχτ** (*Sahra Wagenknecht*, 16 Ιουλίου 1969) είναι Γερμανίδα πολιτικός, ιδρύτρια και ηγέτιδα του πολιτικού συνδέσμου BSW – Για την Λογική και την Δικαιοσύνη. Έχει υπάρξει αντιπρόεδρος του κόμματος της Αριστεράς. Είναι μέλος της Μπούντεσταγκ.

## Βιογραφία
Γεννήθηκε το 1969 στην Ιένα, στην τότε Ανατολική Γερμανία.

Το 1989 προσχώρησε στο Ενιαίο Σοσιαλιστικό Κόμμα Γερμανίας. Στο διάστημα 1990 - 1996 σπούδασε Φιλοσοφία και Σύγχρονη Γερμανική λογοτεχνία. Το 1991 εκλέχτηκε μέλος του Εθνικού Συμβουλίου του κόμματος. Το Μάιο του 1997 παντρεύεται τον Ραλφ-Τόμας Νιμέγιερ.

Από το 2004 έως το 2009 ήταν μέλος του Ευρωπαϊκού Κοινοβουλίου.

Στις 12 Νοεμβρίου 2011 ο Όσκαρ Λαφοντέν δήλωσε δημοσίως ότι ο ίδιος και η Βάγκενκνεχτ έχουν γίνει «στενοί φίλοι» και βρίσκονται σε διάσταση από τους συζύγους τους. Το 2014 παντρεύτηκε τον Λαφοντέν.

## Πολιτικές θέσεις
Τον Μάιο του 2016 δήλωσε πως θα πρέπει να περιοριστούν οι προσφυγικές ροές και πως υπάρχουν όρια στην ενσωμάτωση των προσφύγων στην κοινωνία. Το γεγονός αυτό προκάλεσε την αντίδραση ενός ακτιβιστή, ο οποίος τις έριξε μια τούρτα στο πρόσωπο.

## Πηγές


Κατηγορία:Γερμανοί πολιτικοί
Κατηγορία:Πολιτικοί του Die Linke
Κατηγορία:Γερμανοί άθεοι
Κατηγορία:Ευρωβουλευτές της Γερμανίας
Άνω Χρυσοπηγή Αχαΐας

Η **Άνω Χρυσοπηγή** είναι μικρός οικισμός της Αχαΐας, που υπάγεται διοικητικά στην Κοινότητα Χρυσοπηγής του Δήμου Ερυμάνθου. Αποτελεί ουσιαστικά μέρος του χωριού Χρυσοπηγή (Σποδιάνα) που είναι χτισμένο στις απόκρημνες πλαγιές του όρους Ερυμάνθου και έχει υψόμετρο περίπου 740 μέτρων.

Απέχει μέσω του οδικού δικτύου 18 χλμ από την Χαλανδρίτσα, έδρα του Δήμου Ερυμάνθου, 39 χλμ από την πόλη της Πάτρας, καθώς και 42 χλμ από τα Καλάβρυτα.

## Διοικητικά στοιχεία
Αναγνωρίστηκε επισήμως ως οικισμός της τοπικής αυτοδιοίκησης (Ο.Τ.Α.) στις 19/03/1961 και έκτοτε αποτελεί τμήμα της Κοινότητας Χρυσοπηγής σε όλες τις διοικητικές μεταβολές και μεταρρυθμίσεις. Ωστόσο ο οικισμός προϋπάρχει από την επίσημη αναγνώριση του και η κτίση του είναι απόλυτα συνυφασμένη με την ιστορική πορεία του στα χρόνια ως τμήμα του χωριού Χρυσοπηγή (Σποδιάνα).

## Δημογραφική εξέλιξη
Συγκεντρωτικά, η δημογραφική εξέλιξη της Άνω Χρυσοπηγής ως αυτοτελής οικισμός σύμφωνα με τις εθνικές απογραφές είναι η εξής:

## Δείτε επίσης
* Χρυσοπηγή Αχαΐας

## Παραπομπές και υποσημειώσεις


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

## Βιβλιογραφία
* 
* Κώστας Ν. Τριανταφύλλου: *Ιστορικόν Λεξικόν των Πατρών*, Τόμος Β΄, Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Χρυσοπηγή

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Άνω Χρυσοπηγής Αχαΐας. eetaa.gr. Ανακτήθηκε: 13/11/2017.
* Ε.Ε.Τ.Α.Α. - Διοικητικές μεταβολές Κοινότητας Χρυσοπηγής Αχαΐας. eetaa.gr. Ανακτήθηκε: 13/11/2017.
* Αναζήτηση υψόμετρου από διεύθυνση στον χάρτη. advancedconverter.com. Ανακτήθηκε: 13/11/2017.
* Οδηγικές χιλιομετρικές αποστάσεις και οδηγίες κατεύθυνσης. apostaseis.gr. Ανακτήθηκε: 13/11/2017.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Φαρρών
Κατηγορία:Δήμος Ερυμάνθου
Αρμάρι

Με τον όρο **αρμάρι** (Βενετικά: armer, armaro) ή αλλιώς **ερμάρι** ή και **ερμάριο**, εννοείται συνήθως κάποιος χώρος από ένα έπιπλο που φυλάσσουμε διάφορα αντικείμενα (ντουλάπι). Επισης ειναι ενας χορος γνωστος στους οπαδους της ομαδως με σημα την αλογουροφη (Χοχους).Στην παλιά Κερκυραϊκή διάλεκτο εννοούταν κυρίως το ντουλάπι σε χώρο κουζίνας, ή το προρτόφυλο ενός επίπλου που φυλάσσονταν διάφορα μικροαντικείμενα, καθώς και το ντουλάπι με τζαμαρία ενός πολυτελούς για την εποχή επίπλου τραπεζαρίας. Επίσης υπήρχε και η ονομασία το μεγάλο "αρμάρι" (η ντουλάπα για το κρέμασμα των ρούχων) με καθρέπτη και στο επάνω μέρος μια κεντητή "πελότα" το μαξιλαράκι για τις "σπίλλες" (καρφίτσες). 

Με την ονομασία Αρμάρι, ήταν γνωστή και μια μικρή ξυλουργική επιχείρηση που έδρευε στην Κέρκυρα, στην περιοχή Άγιοι Θεοδώροι.

## Παραπομπές


## Εξωτερικοί σύνδεσμοι
* 
* 

Κατηγορία:Έπιπλα
Griphus ut has angit, sic hostes Ianua frangit

Το ***Griphus ut has angit, sic hostes Ianua frangit*** (στα λατινικά, απόδοση στα ελληνικά: «Όπως ο γρύπας με τα νύχια του, έτσι η Γένοβα προκαλεί τον αφανισμό των εχθρών της») ήταν μία από τις παλαιότερες ρήσεις της Δημοκρατίας της Γένοβας. Η μεταγραφή της, συχνά, συνοδευόταν με την αναπαράσταση ενός γρύπα (μυθολογικό πλάσμα το οποίο συμβόλιζε την πόλη της Γένοβας κατά την πλέον λαμπρή περίοδο της ιστορίας της) να αρπάζει έναν αετό (ή, κατ'άλλους, έναν κόκκορα) και μία αλεπού.

Σύμφωνα με την πλέον αποδεκτή ερμηνεία, ο αετός συμβόλιζε την Αγία Ρωμαϊκή Αυτοκρατορία, ενώ η αλεπού την πόλη της Πίζας (η οποία είχε ηττηθεί από την Γένοβα κατά την μάχη της Μελόρια), ενώ η πρώτη χρήση της υπολογίζεται στον 12ο αιώνα-13ο αιώνα (σύμφωνα με ορισμένους, το 1193).

## Παραπομπές


Κατηγορία:Λατινικές φράσεις
Κατηγορία:Δημοκρατία της Γένοβας
Λογγά Τρικάλων

Η **Λογγά** είναι οικισμός στη Θεσσαλία και την Περιφερειακή Ενότητα Τρικάλων.

## Γενικά στοιχεία
Η Λογγά είναι κτισμένος στα Αντιχάσια όρη, σε υψόμετρο 970 μέτρων και απέχει 50 χιλιόμετρα Β.-ΒΑ. από τα Τρίκαλα και 32 από την Καλαμπάκα. Οι κάτοικοί της ασχολούνται με τη γεωργία, με γνωστό προϊόν του χωριού τα φασόλια, την κτηνοτροφία και την υλοτομία. Σε απόσταση 3 χιλιομέτρων βορειοανατολικά του χωριού και σε υψόμετρο 1.100 μέτρα, βρίσκεται τεχνητή λίμνη η οποία δημιουργήθηκε για την ύδρευση και την άρδευση των οικισμών της περιοχής. 

Αναφέρεται επίσημα, μετά την Τουρκοκρατία, το 1881 στο ΦΕΚ 126Α - 02/04/1883 να προσαρτάται στον τότε δήμο Τυμφαίων. Με το πρόγραμμα Καποδίστριας ανήκε στον δήμο Τυμφαιών του νομού Τρικάλων. Σύμφωνα με την απογραφή του 2011 έχει 129 κατοίκους. 

## Εξωτερικοί σύνδεσμοι

* Λίμνη Λογγά: Η τεχνητή λίμνη με τις μεγάλες προοπτικές τουριστικής ανάπτυξης από τον ιστότοπο https://www.ertnews.gr/.

## Παραπομπές


Κατηγορία:Χωριά της περιφερειακής ενότητας Τρικάλων
Κατηγορία:Δήμος Μετεώρων
Ποταμός Μαδίδι

Ο **Μαδίδι** (*Madidi*) ισπανική  προφορά ΔΦΑ: [maˈðiði], είναι ένας ποταμός που βρίσκεται στο διαμέρισμα Λα Πας της Βολιβίας. Είναι παραπόταμος του ποταμού Μπένι και ένα μέρος της λεκάνης του Αμαζονίου. Τρέχει μέσω του Εθνικού Πάρκου Μαδίδι.

## Πηγές

* Definitely Bolivia: Galeria Madidi

Μαδιδι
Άννα Φάρις

Η **Άννα Κέι Φάρις** (*Anna Kay Faris*, 29 Νοεμβρίου 1976) είναι Αμερικανίδα ηθοποιός. Έγινε γνωστή μέσα από τους κωμικούς ρόλους που έχει ενσαρκώσει, μεταξύ των οποίων η Σίντυ Κάμπελ από τη σειρά ταινιών *[[Scary Movie]]* (2000 - 2006), η Κέλλυ από το *[[Χαμένοι στη μετάφραση (ταινία)|Χαμένοι στη μετάφραση]]* (2003), η Σερένα από το *[[Waiting...]]* (2005) και η Σέλλεϋ από το *[[The House Bunny]]* (2008). Στην τηλεόραση έκανε εμφάνιση στη σειρά *[[Τα Φιλαράκια|Φιλαράκια]]* (2004), ενώ πρωταγωνιστεί στο *[[Mom]]* (2013).

## Βιογραφία
Η Φάρις γεννήθηκε στη Βαλτιμόρη του Μέριλαντ. Η οικογένειά της μετακόμισε στο Edmonds, Ουάσιγκτον όταν ήταν έξι χρονών. Ο πατέρας της, Τζακ, ήταν κοινωνιολόγος και εργαζόταν στο Πανεπιστήμιο της Ουάσιγκτον ως αντιπρόεδρος εσωτερικής επικοινωνίας, ενώ η μητέρα της, Κάρεν, ήταν δασκάλα ειδικής αγωγής. Έχει έναν μεγαλύτερο αδελφό, τον Ρόμπερτ, ο οποίος είναι επίσης κοινωνιολόγος και καθηγητής στο Πανεπιστήμιο της Καλιφόρνια. Οι γονείς της την παρότρυναν να ξεκινήσει την ηθοποιία όταν ήταν μικρή, και τη στήριξαν στην πρώτη της επαγγελματική εμφάνιση στην ηλικία των εννέα ετών.

## Φιλμογραφία

## Παραπομπές


## Εξωτερικοί σύνδεσμοι
* Η Άννα Φάρις στην iMDB
* Η Άννα Φάρις στο Twitter
* Η Άννα Φάρις στο Yahoo! Movies

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί φωνής
Λάμπρος Παπαδήμας

Ο **Λάμπρος Παπαδήμας** (1939 - 31 Μαρτίου 2015) ήταν Έλληνας ιατρός - χειρουργός και πολιτικός.  Διετέλεσε βουλευτής και υπουργός του ΠΑΣΟΚ, καθώς και δήμαρχος Λαμίας.

## Βιογραφικά στοιχεία
Γεννήθηκε το 1939 στη Λαμία. Σπούδασε στην Ιατρική Σχολή του Πανεπιστημίου Αθηνών. Εργάστηκε ως ιατρός - χειρουργός και επί σειρά ετών διηύθυνε την χειρουργική κλινική του Νοσοκομείου Λαμίας. Την περίοδο 1978 - 1982 διετέλεσε για δύο συνεχείς θητείες πρόεδρος του Πανελληνίου Συλλόγου Ειδικευμένων Νοσοκομειακών Ιατρών.

Εξελέγη δήμαρχος Λαμίας επί τρεις συνεχόμενες τετραετίες (1982, 1986, 1990) και διετέλεσε μέλος της Εκτελεστικής Επιτροπής της ΚΕΔΚΕ και πρόεδρος της Κοινοπραξίας Ελληνικών Δήμων για την Ευρώπη (1990 - 1993), ενώ υπήρξε ο πρώτος Έλληνας δήμαρχος που αναδείχθηκε σε θέση αντιπροέδρου της Ένωσης Δήμων και Περιφερειών Ευρώπης (CCRE) την περίοδο 1988 - 1990.

Επί δημαρχίας του, στήθηκε άγαλμα του Άρη Βελουχιώτη στην κεντρική Πλατεία Λαού της Λαμίας.

Το 1993 παραιτήθηκε από δήμαρχος Λαμίας και εξελέγη βουλευτής Φθιώτιδας του ΠΑΣΟΚ. Επανεξελέγη το 1996, 2000 και 2004. Διετέλεσε υφυπουργός Εσωτερικών, Δημόσιας Διοίκησης και Αποκέντρωσης (1996 - 1998 και 2001 - 2004) και υπουργός Υγείας και Πρόνοιας (1998 - 2000).

Ήταν νυμφευμένος και είχε δύο παιδιά.

## Πηγές


Κατηγορία:Δήμαρχοι Λαμιέων
Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Φθιώτιδας
Κατηγορία:Έλληνες υφυπουργοί Εσωτερικών Δημόσιας Διοίκησης και Αποκέντρωσης
Κατηγορία:Έλληνες υπουργοί Υγείας και Πρόνοιας
Κατηγορία:Έλληνες χειρουργοί
Φώτης Χατζημιχάλης

Ο **Φώτης Χατζημιχάλης** (1957) είναι Έλληνας πολιτικός. Έχει διατελέσει γραμματέας της Νεολαίας ΠΑΣΟΚ, βουλευτής, υφυπουργός και περιφερειάρχης. Σήμερα είναι πρόεδρος του Ινστιτούτου Γεωπονικών Επιστημών (ΙΓΕ).

## Βιογραφικά στοιχεία
Γεννήθηκε το 1957 στο Λιβάδι Ελασσόνας. Σπούδασε στο Οικονομικό Τμήμα της Νομικής Σχολής Αθηνών. Κατά τη διάρκεια των σπουδών του υπήρξε στέλεχος της ΠΑΣΠ και εξελέγη πρόεδρος του συλλόγου φοιτητών της Σχολής του, καθώς και μέλος του κεντρικού συμβουλίου της ΕΦΕΕ.

Tο 1979 έγινε μέλος του Τομέα Νεολαίας του ΠΑ.ΣΟ.Κ., υπεύθυνος για τις οργανώσεις της Σπουδάζουσας. Από το 1982 έως το 1987 διετέλεσε αναπληρωτής γραμματέας και από το 1987 έως το 1989 γραμματέας της Νεολαίας ΠΑ.ΣΟ.Κ.. Από το 1989 έως και το 1994 υπήρξε μέλος του Εκτελεστικού Γραφείου της Κεντρικής Επιτροπής του ΠΑ.ΣΟ.Κ.

Διετέλεσε βουλευτής Λάρισας του ΠΑ.ΣΟ.Κ. από το 1993 ως το 2007, και υφυπουργός Γεωργίας από το 2000 μέχρι το 2004.

Από το 2009 ως τον Ιανουάριο του 2011 ήταν περιφερειάρχης Πελοποννήσου και από το 2011 ως το 2012 γενικός γραμματέας της Αποκεντρωμένης Διοίκησης Αιγαίου.

Το 2014 διορίστηκε πρόεδρος του Ινστιτούτου Γεωπονικών Επιστημών (ΙΓΕ), με απόφαση του υπουργού Αγροτικής Ανάπτυξης Αθανάσιου Τσαυτάρη.

## Παραπομπές


Κατηγορία:Βουλευτές Λάρισας
Κατηγορία:Βουλευτές εκλεγμένοι με το ΠΑΣΟΚ
Κατηγορία:Έλληνες υφυπουργοί Γεωργίας
Κατηγορία:Γενικοί Γραμματείς Αποκεντρωμένης Διοίκησης Αιγαίου
Σιδερένιο κλουβί

Στην κοινωνιολογία το **σιδερένιο κλουβί** είναι όρος που εισήγαγε ο Μαξ Βέμπερ στο έργο του «Η προτεσταντική ηθική και το πνεύμα του καπιταλισμού» και αναφέρεται στον αυξημένο εξορθολογισμό ο οποίος είναι εγγενής στην κοινωνική ζωή, ιδιαίτερα στις δυτικές καπιταλιστικές κοινωνίες. Το σιδερένιο κλουβί παγιδεύει με τον τρόπο αυτό τα άτομα σε συστήματα που βασίζονται αποκλειστικά στην τελεολογική αποτελεσματικότητα, τον ορθολογικό υπολογισμό και τον έλεγχο. Ο Βέμπερ περιέγραψε επίσης την γραφειοκρατικοποίηση της κοινωνικής τάξης σαν το «παγωμένο σκοτάδι της πολικής νύχτας.

Το απόσπασμα του Βέμπερ στα γερμανικά και τα ελληνικά έχει ως εξής:

Στο πρωτότυπο γερμανικό κείμενο ο όρος είναι «stahlhartes Gehäuse» που μεταφράστηκε στα αγγλικά από τον Τάλκοτ Πάρσονς το 1930 σαν «σιδερένιο κλουβί» (iron cage). Με τις ίδιες λέξεις έχει αποδοθεί και καθιερωθεί και στα ελληνικά, τα γαλλικά (cage d'acier [ατσάλι] ή cage de fer) και σε άλλες γλώσσες. Η μετάφραση του Πάρσονς έχει αμφισβητηθεί, καθώς μια ακριβέστερη απόδοση είναι «κέλυφος σκληρό σαν ατσάλι».

## Ορθολογισμός και γραφειοκρατία

Ο Βέμπερ εκτιμούσε ότι η σύγχρονη κοινωνία είχε αρχίσει να χαρακτηρίζεται από μια μετατόπιση σε ό,τι αφορά τα κίνητρα των ατομικών συμπεριφορών, γιατί είχαν αρχίσει να βασίζονται στην αποτελεσματικότητα αντί για την καταγωγή ή την συγγένεια. Ακόμη, η συμπεριφορά είχε αρχίσει να κυριαρχείται από έναν προσανατολισμένο σε στόχους ορθολογισμό και λιγότερο στην παράδοση και τις αξίες. Σύμφωνα με τον Βέμπερ, η μετάβαση από μια παλιάς μορφής κινητικότητας με όρους συγγένειας σε μια νέα μορφή με ένα αυστηρό σύνολο κανόνων ήταν άμεσο αποτέλεσμα της αύξησης της συσσώρευσης του κεφαλαίου, δηλαδή του καπιταλισμού.

Σε ό,τι αφορά τις γραφειοκρατίες, ο Βέμπερ θεωρούσε ότι διαφέρουν από το προηγούμενο φεουδαρχικό σύστημα, όπου οι άνθρωποι προάγονταν (επαγγελματικά) μέσω της ευνοιοκρατίας και με δωροδοκίες, διότι τώρα υπήρχε ένα σύνολο κανόνων που ορίζονται σαφώς, δηλαδή η προαγωγή λόγω αρχαιότητας και πειθαρχικού έλεγχου. Ο Βέμπερ πίστευε ότι αυτό επηρέασε την σύγχρονη κοινωνία και το πώς λειτουργούμε σήμερα, ειδικά σε πολιτικό επίπεδο.

Χαρακτηριστικά της γραφειοκρατίας ο Βέμπερ θεωρεί την ιεραρχημένη διοίκηση, τον απρόσωπο χαρακτήρα, τους γραπτούς κανόνες συμπεριφοράς, την προαγωγή βάσει αποτελέσματος, τον καταμερισμό εργασίας και την αποτελεσματικότητα. Επιπλέον, θεωρούσε ότι συγκεντρώνουν μεγάλη ισχύ σε λίγους, ανεξέλεγκτους ανθρώπους και ότι αυτοί που ελέγχουν αυτές τις οργανώσεις ελέγχουν την ποιότητα της ζωής μας. Οι γραφειοκρατίες τείνουν να δημιουργούν ολιγαρχίες, εκεί όπου μερικοί υπάλληλοι κατέχουν την πολιτική και οικονομική δύναμη. Επειδή η γραφειοκρατία είναι μια μορφή οργάνωσης ανώτερη από όλες τις άλλες, η περαιτέρω γραφειοκρατικοποίηση και ο εξορθολογισμός μπορεί να είναι «αναπόφευκτη μοίρα».

Εξαιτίας των παραπάνω λόγων, θα υπάρξει μια εξέλιξη του σιδερένιου κλουβιού, το οποίο θα είναι μια άκαμπτη, απανθρωπισμένη κοινωνία. Το σιδερένιο κλουβί είναι ένα σύνολο κανόνων και νόμων στους οποίους όλοι υποβάλλονται και όλοι πρέπει να τηρούν.

## Παραπομπές και σημειώσεις



Κατηγορία:Ορολογία της κοινωνιολογίας
Καντόνι Βασιλείας - επαρχία

Το **Καντόνι Βασιλείας - επαρχία** (γερμανικά: *Kanton Basel-Landschaft*, γαλλικά: *Canton de Bâle-Campagne*) είναι ένα από τα 26 Ελβετικά καντόνια. Βρίσκεται στη βόρεια Ελβετία και συνορεύει με τα καντόνια Μπάζελ-Στατ, Σόλοτουρν, Ζουρά, Άαργκαου καθώς επίσης με το ομοσπονδιακό κρατίδιο της Γερμανίας, Βάδη-Βυρτεμβέργη και με την περιοχή της Αλσατίας στη Γαλλία.
Η Μπάζελ-Λάντσαφτ εντάχθηκε στην Ελβετική Συνομοσπονδία το 1501 και ήταν μεταξύ 1803 και 1814 ένα από τα έξι direcorial καντόνια της Ελβετικής Συνομοσπονδίας του Ναπολέοντα.
Η πλειονότητα των κατοίκων της Βασιλείας - επαρχία μιλάει Γερμανικά. Έχει έκταση 517,56 τ.χλμ. και πληθυσμό 281.112 κατοίκους (Ιούνιος 2014).
thumb|200px|left|Το παλιό δημαρχείο της πρωτεύουσας του καντονιού, Λίσταλ

Η πρωτεύουσα του καντονιού είναι το Λίσταλ.

## Θρησκεία
Το μεγαλύτερο μέρος του πληθυσμού του καντονίου είναι Προτεστάντες (το 43%, το 2000), και οι περισσότεροι από αυτούς ανήκουν στην Ελβετική Μεταρρυθμισμένη Εκκλησία, η οποία είναι αναγνωρισμένη επίσημα ως κρατική εκκλησία, αν και είναι αυτόνομη στη διοίκησή της και οργανώνεται κατά μήκος των δημοκρατικών αρχών. Το καντόνι είναι επίσης η έδρα ενός μεγάλου αριθμού μικρών Ευαγγελικών Χριστιανικών δογμάτων ανεξάρτητων από την κρατική εκκλησία.

## Διοίκηση
O Άντον Λάουμπερ είναι πρόεδρος της Κυβέρνησης από την 1η Ιουλίου 2025.

## Παραπομπές

## Παραπομπές


## Εξωτερικοί σύνδεσμοι
Η ιστοσελίδα του καντονιού 

Βασιλεια επαρχια
Κατηγορία:Βασιλεία (Ελβετία)
Αθανάσιος Ξαρχάς

Ο **Αθανάσιος Ξαρχάς** (15 Απριλίου 1931-30 Αυγούστου 2023) ήταν Έλληνας δικηγόρος και πολιτικός.

Γεννήθηκε το 15 Απριλίου 1931 στον Παλαμά Φθιώτιδας. Σπούδασε νομικά στο Πανεπιστήμιο Αθηνών.

Εξελέγη βουλευτής Φθιώτιδας με τη Νέα Δημοκρατία από το 1981 έως το 1993, ενώ διετέλεσε υπουργός Εμπορίου από τον Απρίλιο του 1990 μέχρι τον Αύγουστο του 1991, κατά τη διάρκεια της κυβέρνησης Μητσοτάκη.

Απεβίωσε στις 30 Αυγούστου 2023 σε ηλικία 92 ετών 

## Πηγές


Κατηγορία:Βουλευτές Φθιώτιδας
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες υπουργοί Εμπορίου